१. कम भय: ज्यादातर माँ-बाप अपने बच्चों के अच्छे शैक्षिक कामकाज के अभाव का कारण उनकी अक्षमता या कौशल की कमी को मानते हैं| यह सच्चाई से कोसों दूर है| सच तो यह है कि, बच्चों को जो रोकता है वह है ठीक उसी बात का डर! वे नहीं चाहते की लोग (खास करके उनके माँ-बाप) उन्हें आँके या उन पर किसी प्रकार की छाप मारें| यह भय एक नकारात्मकता का बादल बना देता है जिसके कारण खराब कामकाज बढ़ जाता है, जिसका ताल्लुक किसी भी तरह की अक्षमता से नहीं है| चिंतन ऐसे डर या भय का शमन करने में मददरूप होता है| यदि बच्चे इसका अभ्यास ना करें तो, अंततः ऐसी नकारात्मकता को वे शाश्वत असफलता के साथ जोड़ देते हैं, क्योंकि वे आसानी से प्रभावित होने वाली उम्र में हैं| विद्यार्थियों को चिंतन की ओर प्रोत्साहित करने के लिए यह एक कारण ही अत्यधिक महत्त्वपूर्ण और काफी है|